Remigijus Jonušas

Remigijus Jonušas (g. 1940 m. gruodžio 16 d. Kaune) – Lietuvos inžinierius mechanikas, habilituotas technologijos mokslų daktaras.

 Biografija 
1962 m. baigė Kauno politechnikos institutą. 1990 m. technikos mokslų daktaras.

1971–1977 m. KPI mokslinio tyrimo sektoriaus „Vibrotechnika“ laboratorijos vedėjas. Nuo 1977 m. Kauno politechnikos instituto (nuo 1990 m. Kauno technologijos universitetas) dėstytojas, nuo 1996 m. Gamybos sistemų katedros vedėjas; 1992 m. profesorius.

 Mokslinė veikla 
Tyrimų sritis – precizinės rotorinės sistemos, riedėjimo guolių eksploatacinės savybės, technologinių įrenginių vibrodiagnostika. 35 išradimų autorius.

 Bibliografija 
 Rotorinių sistemų virpesiai, 1976 m., rusų k.
 Kietųjų kūnų inercijos momentų nustatymas priverstiniais virpesiais, su kitais, 1979 m.
 Remonto technologija, su kitais, 1999 m., 2 leid. 2001 m.
 Rotorinių sistemų dinamika ir diagnostika, su kitais, 2001 m.
 Koncentruotos energijos metodų taikymas apdirbant medžiagas, bendraautoriai Juozas Kalpokas, Petras Lazaravičius, Vytenis Jankauskas, KTU leidykla Technologija, 2004 m. ISBN 9955-05-634-9
 Bakalauro baigiamojo darbo rengimo metodiniai nurodymai. Mokomoji knyga, bendraautoriai Kazimieras Juzėnas, Juozas Kalpokas, Povilas Krasauskas, Albinas Palionis, KTU leidykla Technologija, 2008 m. ISBN 978-9955-25-443-0

 Įvertinimas 
 2003 m. Lietuvos mokslo premija – Vytautas Barzdaitis, Remigijus Jonušas, Algirdas Jurkauskas, Vitalijus Volkovas. Darbų ciklas „Rotorinių sistemų dinamikos tyrimai ir diagnostika (1987–2002 m.)“, su kitais 

 Šaltiniai 

Kategorija:Lietuvos mokslo premijos laureatai
Kategorija:Lietuvos inžinieriai mechanikai
Kategorija:Lietuvos pedagogai
Kategorija:Lietuvos išradėjai